21227 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1639 

5 Νοεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Εσωτερικής Λειτουργίας της Εθνικής 

Αναλογιστικής Αρχής (Ε.Α.Α.). 1 

Απόκτηση Ελληνικής Ιθαγένειας της ομογενούς ΚΟ- 

ΚΟΖΟΒΑ ΕΛΕΝΑΣ του Γερασίμου κ.λπ. 2 

Τροποποίηση της 785/13.2.2004 απόφασης του Γενι¬ 
κού Γραμματέα Περιφέρειας Δυτικής Ελλάδος 3 


Κατάργηση του Νομικού Προσώπου του Δήμου Νεάπο¬ 
λης με την επωνυμία «Πνευματικό και Πολιτιστικό 
Κέντρο Νεάπολης» και Σύσταση στο Δήμο Νεάπο¬ 
λης Νομικού Προσώπου με την επωνυμία «Κέντρο 
Έρευνας και Ανάδειξης Κρητικού Πολιτισμού» 


(Κ.Ε.Α. ΚΡΗ.ΠΟ.). 4 

Χορήγηση άδειας άσκησης επαγγέλματος Κοινωνικού 
Λειτουργού στην ΓΙΑΝΝΑΚΟΥ ΑΛΕΞΑΝΔΡΑ του 

Χριστοφά. 5 

Χορήγηση άδειας άσκησης επαγγέλματος Κοινωνικού 
Λειτουργού στην ΜΠΑΚΟΥ ΑΘΗΝΑ του Γεωργίου 6 
Χορήγηση άδειας άσκησης επαγγέλματος Κοινωνικού 


Λειτουργού στον ΖΑΡΟΚΩΣΤΑ ΣΤΑΜΑΤΙΟ του Κων¬ 
σταντίνου . 7 

Χορήγηση άδειας άσκησης επαγγέλματος Κοινωνικού 
Λειτουργού στην ΤΣΩΛΗ ΒΑΣΙΛΙΚΗ του Ελευθερίου 8 


ΑΠΟΦΑΣΕΙ Σ 

Αριθ. 7958/337 (1) 

Κανονισμός Εσωτερικής Λειτουργίας της Εθνικής Ανα- 
λογιστικής Αρχής (Ε.Α.Α.). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των άρθρων 9 και 10 του Ν. 3029/2002 
(ΦΕΚ 160 Α'). 

2. Τις διατάξεις της παρ. 15α του άρθρου 32 του Ν. 
3232/2004 (ΦΕΚ48Α'). 


3. Τις διατάξεις του άρθρ. 29α του Ν.1558/1985, που 
προστέθηκε με το άρθρο 27του Ν. 2081/1992 (ΦΕΚ 154Α') 
και αντικαταστήθηκε με το άρθρο 1 παρ. 2α Ν. 2469/1997 
(ΦΕΚ38 Α'). 

4. Την αριθμ. Υ1/10.3.2004 απόφαση του Πρωθυπουρ¬ 
γού «Μεταβολή τίτλων Υπουργείων και καθορισμός της 
σειράς τάξης των Υπουργείων» (Β'513). 

5. Την ΔΙΔΚ/Φ1/2/6139/23.3.2004 (ΦΕΚ 527Β') κοινή 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης». 

6. Την αριθμ. 14650/ΔΙΩΕ85/17.3.2004 (ΦΕΚ 519Β') 
απόφαση του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

7. Την 80015/22.4.2004 (ΦΕΚ598Β) κοινή απόφαση του 
Πρωθυπουργού και του Υπουργού Απασχόλησης και Κοι¬ 
νωνικής Προστασίας «Ανάθεση αρμοδιοτήτων στους 
Υφυπουργούς Απασχόλησης και Κοινωνικής Προστα¬ 
σίας», όπως αυτή τροποποιήθηκε με την αριθμ.80026/09- 
06-2004 όμοια απόφαση (ΦΕΚ 883Β'). 

8. Τη γνώμη της Εθνικής Αναλογιστικής Αρχής (Ε.Α.Α.) 
όπως διατυπώθηκε με το 261/02-04-2004 έγγραφό της. 

9. Το γεγονός ότι από τις διατάξεις της απόφασης αυ¬ 
τής προκαλείται σε βάρος της Εθνικής Αναλογιστικής Αρ¬ 
χής (Ανεξάρτητη Διοικητική Αρχή, επιχορηγούμενη από 
τον κρατικό προϋπολογισμό) ετήσια δαπάνη ύψους 
11.900 ευρώ, περίπου, αποφασίζουμε: 

Εκδίδεται ο Κανονισμός Εσωτερικής Λειτουργίας της 
Εθνικής Αναλογιστικής Αρχής (Ε.Α.Α.), ως εξής: 

Άρθρο 1 
Αντικείμενο 

Αντικείμενο του παρόντος Κανονισμού είναι ο καθορι¬ 
σμός των αρχών και διαδικασιών που διέπουν: 

1. Την εσωτερική λειτουργία της Ε.Α.Α. 

2. Τις ειδικότητες και τα προσόντα πρόσληψης του προ¬ 
σωπικού της Γραμματείας. 

3. Τον τρόπο σύστασης της επιτροπής πρόσληψης του 
ειδικού επιστημονικού προσωπικού της. 

4. Τη διάρθρωση και τις αρμοδιότητες των Υπηρεσιών 
της Γ ραμματείας, καθώς και τους όρους εργασίας του 
προσωπικού τους. 

5. Την κατανομή του προσωπικού στις Υπηρεσίες της 
Γ ραμματείας. 

6. Τον τρόπο συγκρότησης του Υπηρεσιακού Συμβουλί¬ 
ου που επιλαμβάνεται θέματα υπηρεσιακής κατάστασης 
του προσωπικού της Γ ραμματείας. 

7. Το όργανο που είναι αρμόδιο να κρίνει τα πειθαρχικά 
αδικήματα του προσωπικού της Γ ραμματείας. 

8. Κάθε άλλο θέμα, σχετικό με τη λειτουργία της Ε.Α.Α. 
και της Γ ραμματείας της. 

ΚΕΦΑΛΑΙΟ I 

ΕΣΩΤΕΡΙΚΗ ΛΕΙΤΟΥΡΓΙΑ 

Άρθρο 2 

Αποστολή της Εθνικής Αναλογιστικής Αρχής 

Αποστολή της Ε.Α.Α. είναι ο αξιόπιστος έλεγχος και η 
επιστημονικά τεκμηριωμένη παρακολούθηση των κρίσι¬ 
μων, οικονομικών κυρίως, μεγεθών που αναφέρονται στη 
βιωσιμότητα του συνολικού Συστήματος Κοινωνικής 
Ασφάλισης και των επί μέρους φορέων του. 

Άρθρο 3 

Αρμοδιότητες Προέδρου και Αντιπροέδρου 

1. Ο Πρόεδρος της Ε.Α.Α. διορίζεται με απόφαση του 
Υπουργού Απασχόλησης και Κοινωνικής Προστασίας, 
όπως προβλέπεται στο άρθρο 9του Ν. 3029/2002.0 Πρό¬ 
εδρος της Ε.Α.Α.: 

α. ΠροΐσταταιόλωντωνΥπηρεσιώντηςκαι διευθύνειτο 
έργο τους. 

β. Προεδρεύει στις συνεδριάσεις της Ε.Α.Α. και καθορί¬ 
ζει τα θέματα ημερήσιας διάταξης. 

γ. Εκπροσωπεί την Ε.Α.Α στις σχέσεις της με τις άλλες 
αρχές και τους τρίτους, καθώς και ενώπιον των δικαστη¬ 
ρίων. 

δ. Προβαίνει σε διαχειριστικές πράξεις για την εφαρμο¬ 
γή των αποφάσεών της και μπορεί να προβαίνει σε κα¬ 
τάρτιση συμβάσεων αξίας μέχριτου ποσού που εκάστοτε 
ορίζεται με απόφαση της Ε.Α.Α., μέσα στα πλαίσια των 
διατάξεων που ισχύουν. 

2. Σε περίπτωση απουσίας ή κωλύματος, ο Πρόεδρος 
αναπληρώνεται στην άσκηση των αρμοδιοτήτων του από 
τον Αντιπρόεδρο. 

3. Ο Πρόεδρος της Ε.Α.Α. μπορεί να παρέχει εξουσιο¬ 
δοτήσεις για τη διενέργεια των ως άνω πράξεων σε άλλα 
μέλη της Ε.Α.Α. ή σε μέλη της Γ ραμματείας της. 

Άρθρο 4 

Συνεδριάσεις-Λήψη Αποφάσεων 

1. Η Ε.Α.Α. συγκαλείται μετά από πρόσκληση του Προέ¬ 
δρου της, η οποία περιλαμβάνει και την ημερήσια διάτα¬ 
ξη, τακτά μεν τουλάχιστον μία (1) φορά το μήνα, έκτακτα 
δε όταν τούτο ζητηθεί από τουλάχιστον δύο (2) μέλη. Σε 
κάθε περίπτωση, τα μέλη ειδοποιούνται τουλάχιστον σα- 
ρανταοκτώ (48) ώρες πριν από τη συνεδρίαση. 

2. Για κάθε θέμα ημερήσιας διάταξης, ο Πρόεδρος ορί¬ 
ζει εισηγητή ένα μέλος της Ε.Α.Α. ή στέλεχος της Γ ραμ¬ 
ματείας, το οποίο σε συνεργασία με τον Πρόεδρο ή άλλα 
μέλη της Ε.Α.Α. και στελέχη της Γ ραμματείας, επεξεργά¬ 
ζεται το εισηγούμενο θέμα. Εφόσον κατά τον Πρόεδρο 
απαιτείται γραπτή εισήγηση για θέμα της ημερήσιας διά¬ 
ταξης, αυτή διαβιβάζεται στα μέλη τουλάχιστον 24 ώρες 
πριν από τη συνεδρίαση. 


3. Η Ε.Α.Α. συνεδριάζει νομίμως εφόσον είναι παρόντα 
τουλάχιστον τρία μέλη, μεταξύ των οποίων είναι ο Πρόε¬ 
δρος ή ο Αντιπρόεδρος και αποφασίζει κατά πλειοψηφία. 

4. Στις συνεδριάσεις παρίσταται εξουσιοδοτημένος 
υπάλληλος της Γραμματείας της Ε.Α.Α., ο οποίος τηρεί 
πρακτικά. 

5. Στις συνεδριάσεις μπορούν να παρίστανται και τρίτα 
πρόσωπα, εκτός Ε.Α.Α. μετά από πρόσκληση. 

Άρθρο 5 

Δικαστικό γραφείο 

Στην Ε.Α.Α., βάσει του άρθρου 10, παρ. 8 του Νόμου 
3029/2002, λειτουργεί δικαστικό γραφείο του Νομικού 
Συμβουλίου του Κράτους, σύμφωνα με τις διατάξεις που 
διέπουν το τελευταίο. 

Άρθρο 6 

Τήρηση Πρακτικών 

Μετά από κάθε συνεδρίαση της Ε.Α.Α. ο εξουσιοδοτη¬ 
μένος υπάλληλος της Γ ραμματείας συντάσσει πρακτικό, 
το οποίο, μετά την έγκριση του περιεχομένου του από τον 
Πρόεδρο, ή αυτού κωλυομένου από τον Αντιπρόεδρο, κα- 
ταχωρείται σε ειδικό βιβλίο. Πριν από την πιο πάνω έγκρι¬ 
ση και καταχώρηση, αντίγραφο του πρακτικού διανέμεται 
στα μέλη της Ε.Α.Α., προς υπογραφή. 

Άρθρο 7 
Απόρρητο 

Με απόφαση της Ε.Α.Α. μπορούν να χαρακτηρίζονται 
ως εμπιστευτικά τμήματα των πρακτικών ή των εισηγήσε¬ 
ων, κατά την, αιτιολογημένη κρίση της, εφόσον συντρέ¬ 
χουν λόγοι που προβλέπονται από τις διατάξεις του άρ¬ 
θρου 5 του Ν. 2690/1999 ή από άλλες ειδικές διατάξεις. 

Άρθρο 8 
Τήρηση αρχείου 

Στο πλαίσιο της άσκησης των αρμοδιοτήτων της, η 
Ε.Α.Α. τηρεί αρχείο των εργασιών της και των στοιχείων 
που της υποβλήθηκαν ή συνέλεξε με σκοπό τη διεκπεραί¬ 
ωσή τους. 

ΚΕΦΑΛΑΙΟ II 

ΓΡΑΜΜΑΤΕΙΑ ΤΗΣ Ε.Α.Α. 

Άρθρο 9 

Διάρθρωση, Στελέχωση, 

Αρμοδιότητες Διευθυντή Γ ραμματείας 

1. Η Γραμματεία της Ε.Α.Α. αποτελεί Διεύθυνση και 
διαρθρώνεται σε Υπηρεσίες που λειτουργούν σε επίπεδο 
Τμήματος. 

2. Η στελέχωση της Γ ραμματείας γίνεται κατά τις δια¬ 
τάξεις του άρθρου 10 του Ν. 3029/2002, από ειδικό επι¬ 
στημονικό προσωπικό, διοικητικό προσωπικό και βοηθη¬ 
τικό προσωπικό, που πληρείτις προϋποθέσεις των οικεί¬ 
ων άρθρωντου Π.Δ. 50/2001 (Α'39), όπωςτροποποιήθηκε 
με το Π.Δ. 347/2003 (Α'315) και ισχύει κάθε φορά. 

3. Ο Διευθυντής της Γ ραμματείας προΐσταται των Υπη¬ 
ρεσιών, συντονίζει την εργασία και το έργο των επικεφα¬ 
λής των, εξασφαλίζει την εφαρμογή ενιαίων κανόνων ποι¬ 
ότητας στη Γ ραμματεία, μεριμνά και προγραμματίζει τις 
δραστηριότητες της Γ ραμματείας για την εκτέλεση των 
οδηγιώντης Ε.Α.Α. που απαιτούν συνεργασία περισσότε¬ 
ρων Υπηρεσιών και ελέγχει την αποτελεσματικότητα των 
ενεργειών τους. 

4. Ο Διευθυντής της Γραμματείας επιμελείται της αξιο¬ 
λόγησης του προσωπικού της Γ ραμματείας και φροντίζει 
για την εφαρμογή των πειθαρχικών κανόνων. 

5. Το Διευθυντή της Γραμματείας, όταν απουσιάζει ή 
κωλύεται, αναπληρώνει ο Αναπληρωτής Διευθυντής. 

6. Με απόφαση της Ε.Α.Α. είναι δυνατόν να συνιστώνται 
ομάδες εργασίας ή επιτροπές υπαλλήλων, που μπορεί να 
ανήκουν σε μία ή περισσότερες Υπηρεσίες, για να τους 
ανατεθεί η εκτέλεση συγκεκριμένου έργου ή εργασίας 
αρμοδιότητας οποιοσδήποτε Υπηρεσίας. Με την ίδια 
απόφαση ορίζεται ο συντονιστής της ομάδας ή επιτρο¬ 
πής. 

Άρθρο 10 

Υπηρεσίες της Γ ραμματείας 

Οι Υπηρεσίες της Γ ραμματείας ασκούν αρμοδιότητες 
αναζήτησης, συλλογής, επεξεργασίας, ανάλυσης, μελέ¬ 
της στοιχείων και δεδομένων και διεκπεραίωσης θεμά¬ 
των, με σκοπό την εκτέλεση του συνόλου των εργασιών 
της Ε.Α.Α., την υποστήριξη των αποφάσεων και γνωμοδο¬ 
τήσεων της και την ομαλή οικονομική και διοικητική της 
λειτουργία. Οι Υπηρεσίες αυτές είναι οι εξής τρεις (3): 

1. Υπηρεσία Αναλογιστικών Ελέγχων και Μελετών. 

2. Υπηρεσία Ερευνών και Εφαρμογών. 

3. Υπηρεσία Διοικητικής Υποστήριξης. 

Σε κάθε μία από τις παραπάνω Υπηρεσίες προΐσταται ο 
προϊστάμενος Υπηρεσίας ο οποίος οφείλει να συνεργά¬ 
ζεται αρμονικά και αποτελεσματικά με το Διευθυντή της 
Γ ραμματείας της Ε.Α.Α., ώστε να επιτελείται όσο το δυ¬ 
νατόν καλύτερα το έργο του γενικού συντονισμού των ερ¬ 
γασιών των Υπηρεσιών. 

Οι παραπάνω Υπηρεσίες της Γ ραμματείας επιδιώκουν 
κατά τη λειτουργία τουςτη μέγιστη επίδοση στουςτομείς 
αναζήτησης και ελέγχου των απαραίτητων στοιχείων και 
δεδομένων, αποτελεσματικότητας, ποιότητας των παρε- 
χομένων υπηρεσιών, ορθότητας, σαφήνειας, πληρότη¬ 
τας και ακρίβειας των συντασσομένων αναφορών, γνω¬ 
μοδοτήσεων, και οιασδήποτε φύσης και μορφής εκθέσε¬ 
ων, καθώς και της ομαλής, εύρυθμης και οικονομικά 
υγιούς λειτουργίας της Ε.Α.Α. Το προσωπικό που υπηρε¬ 
τεί στις Υπηρεσίες κρίνεται και αξιολογείται σύμφωνα με 
τα παραπάνω κριτήρια. 

Άρθρο 11 

Αρμοδιότητες Υπηρεσιών της Γ ραμματείας 

Οι αρμοδιότητες των Υπηρεσιών είναι οι εξής: 

1. Η Υπηρεσία Αναλογιστικών Ελέγχων και Μελετών 
εκτελεί όλες τις απαραίτητες εργασίες με σκοπό την κα¬ 
λύτερη και πληρέστερη υποστήριξη και διεκπεραίωση 
των παρακάτω: 

α. Την σύνταξη αναλογιστικών εκθέσεων στα πλαίσια 
μακροχρόνιου οικονομικού και χρηματοδοτικού σχεδια- 
σμού του Συστήματος Κοινωνικής Ασφάλισης, συνολικά. 

β. Την παρακολούθηση της πορείας των αναλογιστικών 
δεδομένων των ασφαλιστικών οργανισμών που έχουν 
μορφή ΝΠΔΔ ή ΝΠΙΔ και υπάγονται στο Ν. 3029/2002 και 
κάθε άλλου ασφαλιστικού οργανισμού που τελεί υπό την 
εποπτεία του Υπουργού Απασχόλησης και Κοινωνικής 
Προστασίας ή άλλου Υπουργού, την εισήγηση αναγκαίων 
μέτρων για τη διατήρηση της αναλογιστικής ισορροπίας 
του συστήματος Κοινωνικής Ασφάλισης και την υποβολή 
προτάσεων για τη βελτίωσή του. 

γ. Την σύνταξη ετήσιας έκθεσης για την οικονομική κα¬ 


τάσταση του ασφαλιστικού συστήματος της χώρας, η 
οποία δια του Προέδρου της Ε.Α.Α. υποβάλλεται στη 
Βουλή των Ελλήνων, στον Πρωθυπουργό, στον Υπουργό 
Απασχόλησης και Κοινωνικής Προστασίας και στον 
Υπουργό Οικονομίας και Οικονομικών. 

δ. Τη γνωμοδότηση για ειδικότερα θέματα αναλογιστι- 
κής αποτίμησης των ασφαλιστικών οργανισμών που 
έχουν μορφή Ν.Π.Δ.Δ., των ασφαλιστικών οργανισμών 
που έχουν μορφή Ν.Π.Ι.Δ. και υπάγονται στο Νόμο 
3029/2002 και κάθε άλλου ασφαλιστικού οργανισμού που 
τελεί υπό την εποπτεία του Υπουργού Απασχόλησης και 
Κοινωνικής Προστασίας ή άλλου Υπουργού. 

ε. Τη σύνταξη ετήσιας έκθεσης για κάθε έναν από τους 
ασφαλιστικούς οργανισμούς που έχουν μορφή ΝΠΔΔ ή 
ΝΠΙΔ και υπάγονται στο Ν. 3029/2002 και κάθε άλλου 
ασφαλιστικού οργανισμού που τελεί υπό την εποπτεία 
του Υπουργού Απασχόλησης και Κοινωνικής Προστασίας 
ή άλλου Υπουργού και την υποβολή προτάσεων για βελ¬ 
τίωση της οικονομικής τους θέσης ή συγχώνευσης τους, 
εφόσον συντρέχουν λόγοι. 

στ. Τη διατύπωση γνώμης για τις προοπτικές βιωσιμό¬ 
τητας εν όψει πρότασης για ίδρυση ασφαλιστικών οργα¬ 
νισμών που έχουν μορφή ΝΠΔΔ ή ΝΠΙΔ και υπάγονται στο 
Ν. 3029/2002 και κάθε άλλου ασφαλιστικού οργανισμού 
που τελεί υπό την εποπτεία του Υπουργού Απασχόλησης 
και Κοινωνικής Προστασίας ή άλλου Υπουργού. 

ζ. Τη διενέργεια τακτικών και έκτακτων ελέγχων των 
ασφαλιστικών οργανισμών και την υποβολή εκθέσεων με 
τα πορίσματα των ελέγχων, καθώς και προτάσεων για τη 
βελτίωση της οικονομικής τους θέσης, στον Υπουργό 
Απασχόλησης και Κοινωνικής Προστασίας ή στον αρμό¬ 
διο για την εποπτεία του συγκεκριμένου οργανισμού 
Υπουργό και στο Διοικητικό Συμβούλιο του οικείου φο¬ 
ρέα. 

η. Την εισήγηση αναγκαίων μέτρων για τη βιωσιμότητα 
των οργανισμών αυτών και τη γνωμοδότηση σχετικά με τη 
δυνατότητα ή την ανάγκη συγχώνευσής τους ή και διάλυ- 
σήςτους, καθώς καιτουτρόπουδιανομήςτηςπεριουσίας 
τους στους ασφαλισμένους. 

θ. Το σύνολο των απαιτούμενων αναλογιστικών ελέγ¬ 
χων και εργασιών για τη σύσταση, την εύρυθμη και ασφα¬ 
λή λειτουργία, την έγκαιρη διάγνωση και ορθολογική 
αντιμετώπιση τυχόν προβλημάτων βιωσιμότητας και γενι¬ 
κότερα την αποτελεσματική εποπτεία των Τ. Ε. Α. -Ν.Π.Ι.Δ. 

2. Η Υπηρεσία Ερευνών και Εφαρμογών εκτελεί το σύ¬ 
νολο των απαραίτητων εργασιών υποστήριξης της 
Ε.Α.Α.. Ειδικότερα: 

α. Τη μηχανογραφική συλλογή, ανάλυση, οργάνωση και 
επεξεργασία στοιχείων και δεδομένων απαραίτητων για 
τη διενέργεια αναλογιστικών αποτιμήσεων και συναφών 
εργασιών. Την ανάπτυξη, συντήρηση και διαχείριση του 
μηχανογραφικού εξοπλισμού και του λογισμικού της 
Ε.Α.Α. 

β. Τη στατιστική επεξεργασία και παρακολούθηση δε¬ 
δομένων των ασφαλιστικών οργανισμών και του Συστή¬ 
ματος Κοινωνικής Ασφάλισης. 

γ. Τις μελέτες κόστους και οικονομίας των ασφαλιστι¬ 
κών υπηρεσιών. 

δ. Τη συλλογή, ανάλυση και επεξεργασία των στοιχείων 
που απαιτούνται για την κατασκευή αναλογιστικών και 
βιομετρικών πινάκων και τον καθορισμό των παραμέτρων 
και προδιαγραφών των κάθε είδους αναλογιστικών και 
συναφών μελετών. 

ε. Τον καθορισμό των προδιαγραφών εκπόνησης ανα- 
λογιστικών μελετών. 

στ. Τη σύνταξη των ελληνικών αναλογιστικών και βιομε- 
τρικών πινάκων. 

ζ. Τη συλλογή, ανάλυση, επεξεργασία και μελέτη των 
στοιχείων που απαιτούνται για την παρακολούθηση των 
επενδύσεων των Τ.Ε.Α. -Ν.Π.Ι.Δ., ή άλλων ασφαλιστικών 
οργανισμών. Τη σύνταξη σχετικών εκθέσεων και εισηγή¬ 
σεων εφόσον κρίνεται απαραίτητη η διαφοροποίηση ή η 
λήψη άλλων μέτρων σε σχέση με την επενδυτική δραστη¬ 
ριότητα. 

η. Τη συλλογή, οργάνωση, αξιολόγηση και επεξεργασία 
όλων των απαραίτητων στοιχείων για την εκτέλεση του 
συνόλου των εργασιών της Ε.Α.Α. 

θ. Την παροχή συμβουλών και την παρακολούθηση της 
διεθνούς και εσωτερικής νομοθεσίας σχετικά με θέματα 
κοινωνικής ασφάλισης και συναφή αντικείμενα. 

ι. Την παρακολούθηση των ευρωπαϊκών και διεθνών οι¬ 
κονομικών και δημογραφικών στοιχείων και κάθε είδους 
σχετικών με την κοινωνική ασφάλιση παραμέτρων, δει¬ 
κτών ή άλλων μεγεθών. 

κ. Την αναζήτηση, συλλογή, οργάνωση και ενημέρωση 
σε σχέση με κάθε είδους και μορφής εκπαιδευτικό και 
ενημερωτικό υλικό. 

3. Η Υπηρεσία Διοικητικής Υποστήριξης εκτελεί όλεςτις 
απαραίτητες εργασίες για την ομαλή, εύρυθμη και απο¬ 
τελεσματική λειτουργία της Ε.Α.Α. Ειδικότερα: 

α. Την οικονομική διαχείριση. 

β. Τη σύνταξη ισολογισμών, προϋπολογισμών, οικονο¬ 
μικών απολογισμών και καταστάσεων της Ε.Α.Α. 

γ. Το χειρισμό θεμάτων που άπτονταιτης μισθολογικής 
και υπηρεσιακής κατάστασης του προσωπικού της Γραμ- 
ματείαςτης Ε.Α.Α. 

δ. Τη διεκπεραίωση όλωντωνλειτουργικών διαδικασιών 
και τη διενέργεια του συνόλου των διοικητικών και οικο¬ 
νομικών χειρισμών που κρίνονται απαραίτητοι για την όσο 
το δυνατό αποτελεσματικότερη άσκηση των αρμοδιοτή¬ 
των και τέλεσης του έργου της Ε.Α.Α. 

Άρθρο 12 

Προϊστάμενοι Υπηρεσιών της Γραμματείας και τρόπος 
επιλογής τους 

1. Ο Διευθυντής και ο Αναπληρωτής Διευθυντής της 
Γ ραμματείας επιλέγονται, με απόφαση της Ε.Α.Α., από το 
ειδικό επιστημονικό προσωπικό που υπηρετεί στη Γραμ- 
ματεία, για διετή θητεία, η οποία μπορεί να ανανεώνεται 
μία ή περισσότερες φορές, με όμοια απόφαση. 

2. Ο Διευθυντής και ο Αναπληρωτής Διευθυντής της 
Γ ραμματείας της Ε.Α.Α. πρέπει να έχουν τα παρακάτω 
ελάχιστα προσόντα: πανεπιστημιακό τίτλο σπουδών των 
κλάδων Μαθηματικών, ή Αναλογιστικής, ή Οικονομικών, ή 
Επιστήμης των Υπολογιστών, ή Στατιστικής, ή Διοίκησης 
Επιχειρήσεων και συναφών ειδικοτήτων, μεταπτυχιακό 
τίτλο και αποδεδειγμένη επαγγελματική εμπειρία σε θέση 
αυξημένης ευθύνης στον ιδιωτικό ή στο δημόσιο τομέα, 
γνώση του τομέα κοινωνικής ασφάλισης, άριστη γνώση 
της Αγγλικής ή της Γαλλικής. 

3. Οι προϊστάμενοι της Υπηρεσίας Αναλογιστικών Ελέγ¬ 
χων και Μελετών και της Υπηρεσίας Ερευνών και Εφαρ¬ 
μογών, επιλέγονται με απόφαση του οριζόμενου, σύμφω¬ 
να με το άρθρο 16 του παρόντος, Υπηρεσιακού Συμβου¬ 
λίου, από το ειδικό επιστημονικό προσωπικό της 
Γ ραμματείας, για διετή θητεία, η οποία μπορεί να ανανε¬ 


ώνεται μία ή περισσότερες φορές, με όμοια απόφαση. 

4.0 προϊστάμενος της Υπηρεσίας Διοικητικής Υποστή¬ 
ριξης επιλέγεται από το διοικητικό προσωπικό κατηγο¬ 
ρίας ΠΕ που υπηρετεί στη Γραμματεία, με απόφαση του 
οριζόμενου, σύμφωνα με το άρθρο 16 του παρόντος, 
Υπηρεσιακού Συμβουλίου, γιατριετή θητεία, που μπορεί 
να ανανεώνεται μία ή περισσότερες φορές με όμοια από¬ 
φαση. 

Άρθρο 13 

Ειδικότητες των θέσεων του προσωπικού και κατανομή 
στις Υπηρεσίες της Γ ραμματείας. 

1. Οι θέσεις του ειδικού επιστημονικού προσωπικού κα¬ 
ταλαμβάνονται από υποψηφίους με βασικό τίτλο σπου¬ 
δών στους κλάδους Μαθηματικών, Αναλογιστικής, Οικο¬ 
νομικών, Επιστήμης των Υπολογιστών, Στατιστικής, Διοί¬ 
κησης Επιχειρήσεων, Νομικής και συναφών ειδικοτήτων, 
μεταπτυχιακό τίτλο και σχετική εμπειρία τουλάχιστον δύο 
(2) ετών στο αντικείμενο της Ε.Α.Α. 

2. Οι δεκατέσσερις (14) θέσεις του ειδικού επιστημονι¬ 
κού προσωπικού, εκτός από τις δύο (2) θέσεις του Διευ¬ 
θυντή της Γ ραμματείας καιτου Αναπληρωτή του, κατανέ- 
μονται στις Υπηρεσίες Αναλογιστικών Ελέγχων και Μελε¬ 
τών και Ερευνών και Εφαρμογών, ως ανώτερα στελέχη 
αυτών, συμπεριλαμβανομένου καιτου αντίστοιχου επικε¬ 
φαλής. 

3. Για όλες τις θέσεις του ειδικού επιστημονικού προ¬ 
σωπικού και διοικητικού προσωπικού πλην της κατηγο¬ 
ρίας ΥΕ απαιτείται η άριστη γνώση της Αγγλικής και η πο¬ 
λύ καλή γνώση επεξεργασίας Ελληνικού και Αγγλικού κει¬ 
μένου σε ηλεκτρονικό υπολογιστή. 

4. Κατά τα λοιπά ισχύουν οι γενικές διατάξεις για τον κα¬ 
θορισμό των προσόντων διορισμού σε θέσεις φορέων 
του Δημοσίου. 

5. Οι θέσεις του Διοικητικού προσωπικού στο σύνολό 
τους, δηλαδή τέσσερις (4) θέσεις Διοικητικού προσωπι¬ 
κού κατηγορίας ΠΕ, τρεις (3) θέσεις Διοικητικού προσω¬ 
πικού κατηγορίας ΔΕ και τέσσερις (4) θέσεις βοηθητικού 
προσωπικού κατηγορίας ΥΕ, κατανέμονται στις Υπηρε¬ 
σίες της Ε.Α.Α., αναλόγωςτων εργασιακών και υπηρεσια¬ 
κών αναγκώντης. 

Άρθρο 14 

Πρόσληψη πολιτών της Ευρωπαϊκής Ένωσης σε θέσεις 
της Γ ραμματείας της Ε.Α.Α. 

Επιτρέπεται η πρόσληψη πολιτών άλλων κρατών - με- 
λώντης Ευρωπαϊκής Ένωσης σε όλεςτις θέσειςτου προ¬ 
σωπικού της Γ ραμματείας της Ε.Α.Α., όπως ορίζεται στο 
άρθρο 4 παρ. 2 του Ν. 2683/1999, οι οποίοι κατέχουν άρι¬ 
στα την ελληνική γλώσσα. 

Άρθρο 15 

Επιτροπή πρόσληψης ειδικού επιστημονικού προσωπι¬ 
κού της Γ ραμματείας. 

Για την πρόσληψη του ειδικού επιστημονικού προσωπι¬ 
κού της Γ ραμματείας της Ε.Α.Α., συστήνεται πενταμελής 
επιτροπή, τη σύνθεση της οποίας ορίζει ο Υπουργός Απα¬ 
σχόλησης και Κοινωνικής Προστασίας με απόφαση του 
που δημοσιεύεται στην Εφημερίδα της Κυβερνήσεως. 
Στην επιτροπή αυτή συμμετέχουντρία (3) μέλη της Ε.Α.Α., 
ένα μέλος του ΑΣΕΠ και ένας νομικός σύμβουλος ή Πά- 
ρεδρος του Νομικού Συμβουλίου του Κράτους. Ο γραμ¬ 
ματέας της επιτροπής ορίζεται από την Ε.Α.Α.. 

Άρθρο 16 

Υπηρεσιακό και Πειθαρχικό Συμβούλιο, 

Φύλλα Ποιότητας Προσωπικού 

1. Στη Γραμματεία της Ε.Α.Α. συνιστάται Υπηρεσιακό 
Συμβούλιο το οποίο λειτουργεί και ως Πειθαρχικό Συμ¬ 
βούλιο και ασκεί τις αρμοδιότητες που προβλέπονται από 
την παρούσα, το Ν. 2683/1999, το Ν. 2839/2000 και το 
Π.Δ. 410/1988, όπως κάθε φορά ισχύουν. 

2. Το Υπηρεσιακό Συμβούλιο είναι πενταμελές και απο- 
τελείται από: 

α) Τρία (3) μέλη της Ε.Α.Α., με τους αναπληρωτές τους, 
που τους ορίζει ο Πρόεδρος της Ε.Α.Α. Ένα από τα μέλη 
αυτά ορίζεται ως Πρόεδρος. 

β) Δύο (2) αιρετούς εκπροσώπους του προσωπικού της 
Γραμματείας, με τους αναπληρωτές τους. 

Τα μέλη του Υπηρεσιακού Συμβουλίου και οι αναπλη¬ 
ρωτές τους ορίζονται για θητεία δύο ετών που αρχίζει την 
1η Ιανουάριου, με απόφαση που εκδίδεται από τον Πρόε¬ 
δρο της Ε.Α.Α. κατά τον Δεκέμβριο του προηγούμενου 
έτους. Ειδικά για την πρώτη θητεία του Υπηρεσιακού Συμ¬ 
βουλίου τα μέλη του ορίζονται αμέσως μετά την ανάληψη 
καθηκόντων του προσωπικού της Γ ραμματείας και η θη¬ 
τεία του λήγει την 31.12.2005. 

Κατά την διάρκεια της διετίας απαγορεύεται η αντικα¬ 
τάσταση μελών, εκτός αν συντρέχουν αποδεδειγμένα σο¬ 
βαροί Υπηρεσιακοί ή προσωπικοί λόγοι. 

3. Κατά τα λοιπά εφαρμόζονται αναλόγως οι σχετικές 
διατάξεις του Ν. 2683/1999 και οι διατάξεις του Π.Δ. 
410/1988, όπως κάθε φορά ισχύουν. 

4. Για όλο το προσωπικό της Γ ραμματείας συ ντάσσεται, 
κατά το μήνα Φεβρουάριο κάθε έτους, φύλλο ποιότητας, 
το οποίο αφορά το προηγούμενο έτος και καταχωρείται 
στο προσωπικό μητρώο των υπαλλήλων. 

5. Τα φύλλα ποιότητας του Διευθυντή της Γ ραμματείας 
και του Αναπληρωτή Διευθυντή, συντάσσονται από τον 
Πρόεδρο και ένα (1) εξουσιοδοτημένο μέλος της Ε.Α.Α. 
Τα φύλλα ποιότητας των προϊσταμένων των Υπηρεσιών 
συντάσσονται από το Διευθυντή της Γ ραμματείας και ένα 
(1) εξουσιοδοτημένο μέλος της Ε.Α.Α. Τα φύλλα ποιότη¬ 
τας του υπόλοιπου προσωπικού της Γραμματείας συ- 
ντάσσονται από τον Διευθυντή της Γ ραμματείας και τον 
κατά περίπτωση αρμόδιο προϊστάμενο Υπηρεσίας. 

Στα φύλλα ποιότητας βαθμολογούνται: 

α) Η γνώση του αντικειμένου και τα επιστημονικά προ¬ 
σόντα σε περίπτωση ειδικού επιστημονικού προσωπικού, 
λαμβανομένης υπόψη και της εξέλιξης των προσόντων 
αυτών κατά τη διάρκεια της απασχόλησης στην Ε.Α.Α. 

β) Η επαγγελματική ευσυνειδησία και δραστηριότητα 
στην Ε.Α.Α. 

γ) Η παραγωγικότητα. 

δ) Οι διοικητικές ικανότητες και η ανάληψη πρωτοβου¬ 
λιών. 

ε) Η ικανότητα για συνεργασία και για ομαδική εργασία. 

στ) Η συμπεριφορά. 

ζ) Η εχεμύθεια. 

Στα φύλλα ποιότητας το προσωπικό χαρακτηρίζεται 
συνθετικά για το προηγούμενο έτος ως Άριστο, Πολύ Κα¬ 
λό, Καλό, Μέτριο και Ανεπαρκές. Η κατάταξη αυτή γίνεται 
με βάση το μέσο όρο των βαθμολογήσεων και των βαθ¬ 
μών των κρινόμενων σημείων, σύμφωνα με εγκύκλιο που 
εκδίδει ανά τριετία η Ε.Α.Α. Τα φύλλα ποιότητας κοινο¬ 
ποιούνται στον υπάλληλο τον οποίο αφορούν. Σε περί¬ 
πτωση κατά την οποία υπάλληλος κριθεί ανεπαρκής μία 


φορά, ή μέτριος για δύο συνεχή έτη ή μέτριος για τρία συ¬ 
νολικά, παραπέμπεται στο Πειθαρχικό Συμβούλιο με το 
ερώτημα της απόλυσης. 

6. Οι υπάλληλοι, με εξαίρεση εκείνους των οποίων το 
φύλλο ποιότητας συντάσσεται από μέλη της Ε.Α.Α., μπο¬ 
ρούν να προσφεύγουν στο Υπηρεσιακό Συμβούλιο κατά 
των φύλλων ποιότητας που τους αφορούν. Η προσφυγή 
αυτή είναι δυνατή μόνο για το πιο πρόσφατο φύλλο ποιό¬ 
τητας και το αργότερο μέσα σ’ ένα μήνα από την κοινο¬ 
ποίησή του στον υπάλληλο. 

7. Το προσωπικό της Γ ραμματείας της Ε.Α.Α., για όλα τα 
θέματα Υπηρεσιακής κατάστασής του, που δεν ρυθμίζο¬ 
νται από τις διατάξεις του παρόντος προεδρικού διατάγ¬ 
ματος, υπάγεται στις διατάξεις του Ν.2683/1999 και του 
Π.Δ. 410/1988, όπως ισχύουν κάθε φορά. 

ΚΕΦΑΛΑΙΟ III 

ΟΡΟΙ ΜΙΣΘΟΔΟΣΙΑΣ ΠΡΟΣΩΠΙΚΟΥ 
Άρθρο 17 

Μισθολογικό Σύστημα 
(άρθρο 10 §§ 9 και 11 Ν. 3029/2002) 

Οι αποδοχές του ειδικού επιστημονικού προσωπικού 
της Γ ραμματείας της Ε.Α.Α. καθορίζονται με κοινή από¬ 
φαση των Υπουργών Οικονομίας και Οικονομικών και 
Απασχόλησης και Κοινωνικής Προστασίας. Επίσης με κοι¬ 
νή απόφαση των Υπουργών Οικονομίας και Οικονομικών 
και Απασχόλησης και Κοινωνικής Προστασίας, ύστερα 
από εισήγηση της Ε.Α.Α., καθορίζονται τα επιδόματα και 
κάθε άλλο θέμα σχετικό με τις πρόσθετες αποζημιώσεις, 
την υπερωριακή απασχόληση και την αποζημίωση μετα¬ 
κίνησης του προσωπικού της Γ ραμματείας. 

Άρθρο 18 
Μετακινήσεις 

Οι μετακινήσεις των μελών της Ε.Α.Α. και του προσωπι¬ 
κού της Γ ραμματείας της στο εσωτερικό και εξωτερικό 
για Υπηρεσιακούς λόγους εγκρίνονται από την Ε.Α.Α.. 
Στην έγκριση καθορίζονται οι πόλεις ή οι χώρες επισκέ¬ 
ψεων, ο σκοπός των μεταβάσεων, η διάρκεια αυτών και 
προϋπολογίζεται το κόστοςτων μετακινήσεων. Γ ιατις με¬ 
τακινήσεις αυτές τα μέλη της Ε.Α.Α. και το προσωπικό της 
Γ ραμματείας λαμβάνουν αποζημίωση όπως αυτή καθορί¬ 
ζεται με την Υπουργική Απόφαση του άρθρου 17 του πα¬ 
ρόντος Κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 2004 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π.ΔΟΥΚΑΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Ν. ΑΓΓΕΛΟΠΟΥΛΟΣ 
-♦- 

( 2 ) 

Απόκτηση Ελληνικής Ιθαγένειας της ομογενούς ΚΟΚΟ- 
ΖΟΒΑ ΕΛΕΝΑΣ του Γερασίμου κ.λπ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

1. Μετηναριθμ. 3153/20.10.2004 απόφαση του Γενικού 
Γραμματέα Περιφέρειας Ανατολικής Μακεδονίας - θρά- 

κης, που εκδόθηκε σύμφωνα με τις διατάξεις του Ν. 
2790/2000 και του άρθρου 76του Ν. 2910/2001 και τη σχε¬ 
τική περί μεταβίβασης αρμοδιοτήτων απόφαση του Γενι¬ 
κού Γραμματέα Περιφέρειας Ανατολικής Μακεδονίας - 
Θράκης, γίνεται δεκτή η από 6.8.2004 αίτηση της ομογε¬ 
νούς ΚΟΚΟΖΟΒΑ ΕΛΕΝΑΣ ΤΟΥ ΓΕΡΑΣΙΜΟΥ, για απόκτη¬ 
ση Ελληνικής Ιθαγένειας καιεγκρίθηκε ο εξελληνισμόςτου 
επωνύμου της από ΚΟΚΟΖΟΒΑ σε ΚΟΚΟΖΙΔΟΥ. 

2. Μετηναριθμ. 1600/20.10.2004 απόφαση του Γενικού 
Γραμματέα Περιφέρειας Ανατολικής Μακεδονίας - Θρά¬ 
κης, που εκδόθηκε σύμφωνα με τις διατάξεις του Ν. 
2790/2000 και του άρθρου 76του Ν. 2910/2001 και τη σχε¬ 
τική περί μεταβίβασης αρμοδιοτήτων απόφαση του Γενι¬ 
κού Γραμματέα της Περιφέρειας Α.Μ.Θ., γίνεται δεκτή η 
από 30.4.2004 αίτηση του ομογενούς ΠΕΡΤΣΕΝΙΔΗ ΦΑΤΙ- 
ΜΑτου ΝΟΥΓΚΖΑΡΙ, για απόκτηση Ελληνικής Ιθαγένειας. 

3. Μετην αριθμ. 3125/20.10.2004 απόφαση του Γενικού 
Γ ραμματέα Περιφέρειας Ανατολικής Μακεδονίας - Θρά¬ 
κης, που εκδόθηκε σύμφωνα με τις διατάξεις του 
Ν.2790/2000 και του άρθρου 76 του Ν. 2910/2001 και τη 
σχετική περί μεταβίβασης αρμοδιοτήτων απόφαση του 
Γ ενικού Γ ραμματέα της Περιφέρειας Α. Μ.Θ., γίνεται δε¬ 
κτή η από 5-8-2004 αίτηση του ομογενούς ΑΝΤΩΝΟΒ 
ΚΩΝΣΤΑΝΤΙΝΟΥ του ΝΙΚΟΛΑΟΥ, για απόκτηση Ελληνι¬ 
κής Ιθαγένειας και εγκρίθηκε ο εξελληνισμός του επωνύ¬ 
μου του από ΑΝΤΩΝΟΒ σε ΑΝΤΩΝΙΑΔΗΣ. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 
-♦- 

Αριθ. 15819 (3) 

Τροποποίηση της 785/13.2.2004 απόφασης του Γενικού 
Γ ραμματέα Περιφέρειας Δυτικής Ελλάδος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθου 32 του Ν. 4442/1929 «Περί 
στρατιωτικών εισφορών και ναυλώσεων, όπως τροποποι¬ 
ήθηκε απότο άρθρο 1 του Ν.Δ/τος 380/47 και το άρθρο 12 
του Ν.Δ/τος 611/1977. 

2. Τις διαάξειςτου Π.Δ/τος 115/84 «Περί διορισμού των 
μελών των διοικητικών Δικαστηρίων Στρατιωτικών Επιτά¬ 
ξεων. 

3. Τις διατάξειςτου Ν. 2503/11997«Διοίκηση, ογάνωση 
στελέχωσητης Περιφέρειας ρύθμιση θεμάτωνγιατηνΤο- 
πική Αυτ/ση και άλλες διατάξεις», 

4. Την αριθμ. 241 Γ.Γ/18.8.1998 απόφασή μας «περί με¬ 
ταβίβασης αρμοδιοτήτων και παροχής εξουσιοδότησης 
υπογραφής αποφάσεων, εγγράφων, ενταλμάτων κ.λπ. 

5. Το αριθμ. Φ 851.1/5/50258 Σ. 524/23.11.2003 έγγρα¬ 
φο της Στρατιωτικής Διοίκησης Αθηνών, με το οποίο ορί¬ 
ζονται τα στρατιωτικά μέλη της Διοικητικής Επιτροπής 
Στρατιωτικών Επιτάξεων Ν. Ηλείας, για το έτος 2004. 

6. Το αριθμ. 83/19.1.2004 έγγραφο του Πρωτοδικείου 
Ηλείας, με το οποίο προτείνονται τα τακτικά και αναπλη¬ 
ρωματικά μέλη της πιο πάνω επιτροπής. 


7. Το αριθμ. 1509/30.9.2004 έγγραφο του Πρωτοδικείου- 
Ηλείας, με το οποίο προτείνονται οι Πρωτόδικες Μιχαήλ - 
Άγγελος Γιαννακάκος, Μαρία Σκουλάξινου και Ευμορφία 
Καραβασίλη ως τακτικό και αναπληρωματικά μέλη, αντί¬ 
στοιχα, της πιο πάνω επιτροπής σε αντικατάσταση των 
Κωνσταντίνας Κωτσοπούλου, Στεφανίας Χανιώτη και Φω¬ 
τίου Βλάχου που μετατέθηκαν, αποφασίζουμε: 

Τροποποιούμε την αριθμ. 785/13.2.2004 απόφασή μας, 
κατά το μέρος που αφορά το δεύτερο τακτικό μέλος της 
Διοικητικής Επιτροπής Στρατιωτικών Επιτάξεων Ν. Ηλεί¬ 
ας έτους 2004 και το πρώτο και δεύτερο αναπληρωματι¬ 
κά μέλη αυτής και ορίζουμε δεύτερο τακτικό μέλος τον 
Πρωτόδικη Μιχαήλ - Άγγελο Γιαννακάτο και πρώτο και 
δεύτερο αναπληρωματικά μέλη του Μαρία Σκουλάξινου 
και Ευμορφία Καραβασίλη, επίσης Πρωτόδικες σε αντι¬ 
κατάσταση των Κωνσταντίνας Κωτσοπούλου, Στεφανίας 
Χανιώτη και Φωτίου Βλάχου οι οποίοι μετατέθηκαν. 

Κατά τα λοιπά ισχύει ως έχει η αριθμ. 785/13.2.2004 
απόφασή μας. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 13 Οκτωβρίου 2004 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθ. 7878 (4) 

Κατάργηση του Νομικού Προσώπου του Δήμου Νεά¬ 
πολης με την επωνυμία «Πνευματικό και Πολιτιστικό 
Κέντρο Νεάπολης» και Σύσταση στο Δήμο Νεάπολης 
Νομικού Προσώπου με την επωνυμία «Κέντρο Έρευ¬ 
νας και Ανάδειξης Κρητικού Πολιτισμού» (Κ.Ε.Α. 
ΚΡΗ,ΠΟ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 106,176,198,199 και 203 
του Π.Δ. 410/1995 «περί Δημοτικού και Κοινοτικού Κώδι¬ 
κα» 

2. Τις διατάξειςτου Ν. 2503/1997 «Διοίκηση, οργάνωση. 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Την αριθμ. 6730/12.8.2003 απόφαση του Γενικού 
Γραμματέα Περιφέρειας Κρήτης «Ορισμός Εισηγητών 
και μεταβίβαση εξουσίας υπογραφής «Με Εντολή Γενι¬ 
κού Γ ραμματέα» αποφάσεων, εγγράφων και άλλων πρά¬ 
ξεων στον Γ ενικό Διευθυντή, στους Προϊσταμένους Διευ¬ 
θύνσεων και Προϊσταμένους Τμημάτων και Γραφείωντων 
Υπηρεσιώντης Περιφέρειας Κρήτης, όπωςτροποποιήθη- 
κε με την αριθμ. 8548/14.4.2004 όμοια. 

4. Την αριθμ. 14643/5.2.1990 απόφαση του Νομάρχη 
Λασιθίου μετην οποία συγχωνεύθηκαντα Δημοτικά Νομι¬ 
κά Πρόσωπα: Δημοτική Φιλαρμονική και Ηλιάκειος Δημο¬ 
τική Βιβλιοθήκη σε ένα μετην επωνυμία «Πνευματικό και 
Πολιτιστικό Κέντρο Νεάπολης» Νομού Λασιθίου (ΦΕΚ 
118/Β72.3.1990). 

5. Το αριθμ. 6454/7.9.2004 έγγραφο του Δήμου Νεάπο¬ 
λης με το οποίο μας εστάλη η αριθμ. 210/2004 απόφαση 

τουΔ.Σ. που αφορά την κατάργηση του Νομικού Προσώ¬ 
που του Δήμου Νεάπολης με την επωνυμία «Πνευματικό 
και Πολιτιστικό Κέντρο Νεάπολης» και τη σύσταση στο 
Δήμο Νεάπολης Νομικού Προσώπου με την επωνυμία 
«Κέντρο Έρευνας και Ανάδειξης Κρητικού Πολιτισμού» ( 
Κ. Ε. Α. ΚΡΗ. ΠΟ.), αποφασίζουμε: 

Α) Καταργούμε το Νομικό Πρόσωπο με την επωνυμία 
«Πνευματικό και Πολιτιστικό Κέντρο Νεάπολης» το οποίο 
είχε συσταθεί με την αρ. 14643/5.2.1990 απόφαση του 
Νομάρχη Λασιθίου για τους παρακάτω λόγους: 

1) Στους σκοπούς του νέου Νομικού Προσώπου περι¬ 
λαμβάνονται και οι σκοποίτου Πνευματικού Πολιτιστικού 
Κέντρου και είναι περιττή η ύπαρξή του. 

2) Απαιτούνταν πολλές τροποποιήσεις σε όλα σχεδόν 
τα άρθρα του καταστατικού του Πνευματικού Πολιτιστι¬ 
κού Κέντρου και είναι προτιμότερη η αντικατάστασή του 

3) Το Πνευματικό Πολιτιστικό Κέντρο στερείται ΟΕΥ και 

4) Το Πνευματικό Πολιτιστικό Κέντρο δεν είχε ασχολη¬ 
θεί ιδιαίτερα με τον τομέα της έρευνας και ανάδειξης του 
Κρητικού Πολιτισμού. 

Β) Συνιστούμε νέο Νομικό Πρόσωπο Δημοσίου Δικαίου 
με την Επωνυμία: «Κέντρο Έρευνας και Ανάδειξης Κρητι¬ 
κού Πολιτισμού» και συνοπτικά «Κ.Ε.Α.ΚΡΗ.ΠΟ.» 

2. Σκοποίτου νέου Νομικού Προσώπου είναι: 

Η έρευνα, διατήρηση, ανάδειξη και διάδοση όλων των 
μορφών και τομέων του κρητικού πολιτισμού από τα αρ¬ 
χαία χρόνια μέχρι σήμερα με κάθε πρόσφορο μέσο και 
τρόπο και γενικότερα του πολιτισμού. Ειδικότερα οι σκο¬ 
ποίτου Νομικού Προσώπου είναι: 

1. Η συλλογή, διατήρηση και ανάδειξη αντικειμένων της 
παραπάνω περιόδου, του παραδοσιακού τρόπου ζωής 
και χαρακτηριστικών έργων της Κρητικής λαϊκής τέχνης. 

2. Η δημιουργία μουσειακών συλλογών και η εγκατά¬ 
σταση, οργάνωση, προστασία και συντήρηση και λει¬ 
τουργία αυτών, καθώς και η φιλοξενία μουσειακών συλ¬ 
λογών τρίτων προσώπων ή φορέων. 

3. Η δημιουργία Κέντρων διάσωσης, προβολής και διά¬ 
δοσης του κρητικού πολιτισμού, της κρητικής λαϊκής τέ¬ 
χνης και του παραδοσιακού τρόπου ζωής των κρητικών. 

4. Η διατήρηση και διάδοση ηθών και εθίμων και η ορ¬ 
γάνωση εκδηλώσεων που αναφέρονται σε οποιοδήποτε 
τομέα του Κρητικού Πολιτισμού. 

5. Η διοργάνωση συναντήσεων, ημερίδων, συνεδρίων, 
διαλέξεων, συναυλιών, εκθέσεων, ψυχαγωγικών εκδηλώ¬ 
σεων, προβολή ταινιών. 

6. Η έρευνα, η μελέτη, η συλλογή και η έκδοση συγ¬ 
γραμμάτων πολιτιστικού και ιστορικού χαρακτήρα σε 
έντυπα ή ηλεκτρονική μορφή. 

7. Η εφαρμογή, διαχείριση και αξιοποίηση Κοινοτικών, 
Εθνικών και Περιφερειακών προγραμμάτων και χρηματο- 
δοτήσεωνπου σχετίζονται με το αντικείμενο και τους σκο¬ 
πούς του Νομικού Προσώπου. 

8. Η ανάπτυξη διαπεριφερειακών συνεργασιών με αντί¬ 
στοιχους φορείς Τοπικών Πολιτισμών στα πλαίσια της Ευ¬ 
ρωπαϊκής Ένωσης. 

9. Η ανάπτυξη οποιοσδήποτε πρωτοβουλίας και δρα¬ 
στηριότητας που θα βοηθήσει στην επίτευξη των σκοπών 
του Νομικού Προσώπου. 

10. Η δημιουργία, οργάνωση και ανάπτυξη κάθε μορ¬ 
φής Πνευματικών, καλλιτεχνικών και πολιτιστικών εκδη¬ 
λώσεων 

11. Η δημιουργία και λειτουργία Τμημάτων θεάτρου, 
Χορού, Φιλαρμονικής και Μουσικής. 


12. Η λειτουργία και αναβάθμιση Τμήματος Δανειστικής 
Βιβλιοθήκης. 

13. Η λειτουργία παραρτημάτων ή γραφείων στη Νεά¬ 
πολη Λασιθίου και όπου αλλού είναι ή καταστεί στο μέλ¬ 
λον απαραίτητο. 

14. Η συνεργασία με παρεμφερείς οργανισμούς, εκπαι¬ 
δευτικά ιδρύματα, ερευνητικά κέντρα, υπηρεσίες του ευ¬ 
ρύτερου δημόσιου τομέα, καθώς και με φυσικά ή νομικά 
πρόσωπα ιδιωτικού δικαίου στην Ελλάδα και στο Εξωτε¬ 
ρικό. 

18. Ανάληψη δραστηριοτήτων στα πλαίσια του αντικει¬ 
μένου, της φιλοσοφίας και των στόχωντου Νομικού Προ¬ 
σώπου, με σκοπό την εξασφάλιση πόρων. 

Για την επίτευξη των παραπάνω στόχων δύναται το ΚΕ- 
ΑΚΡΗΠΟ να προβαίνει: 

1. Στην αξιοποίηση επιστημονικών στελεχών, καθώς και 
στελεχών και υπαλλήλων άλλων Νομικών Προσώπων, 
Ιδρυμάτων ή Φορέων με τη σύναψη Συμβάσεων ή με ανά¬ 
θεση έργου. 

2. Στη χρησιμοποίηση εξωτερικών συμβούλων και ειδι¬ 
κών μελετητών. 

3. Στην αξιοποίηση οποιοσδήποτε μορφής εσόδων ή 
χορηγήσεων. 

Περιουσία: 

Στο νέο Νομικό πρόσωπο παραχωρείται η χρήση των 
παρακάτω κτιρίων: 

Το κτίριο του Δημ. Σχολείου Καστελιού, το κτίριο του 
Δημ. Σχολείου Νοφαλιά, το κτίριο του παλιού ελαιουργεί¬ 
ου Λατσίδας, και το κτίριο όπου στεγάζεται η Ηλάκειος 
Δημοτική Βιβλιοθήκη και η Φιλαρμονική που ανήκουν μέ¬ 
χρι σήμερα στο Δήμο. 

Πόροι του Νομικού Προσώπου είναι: 

1. Ετήσια επιχορήγηση του Δήμου Νεάπολης με το πο¬ 
σό των 45.000 ευρώ τα οποία καταβάλλονται σε τρεις (3) 
τετραμηνιαίες δόσεις και συγκεκριμένα το πρώτο ΙΟήμε- 
ρο Απριλίου, Αυγούστου και Δεκεμβρίου. 

2. Επιχορήγηση από το Κράτος 

3. Εισφορές, δωρεές, κληρονομιές, κληροδοσίες από 
οποιοδήποτε φυσικό ή νομικό πρόσωπο. 

4. Εισπράξεις από πάσης φύσεως εκδηλώσεις. 

5. Πόροι από δική του περιουσία 

Έδρα του Νομικού Προσώπου είναι η Νεάπολη . Το 
Κ,Ε.Α.ΚΡΗ.ΠΟ στεγάζεται σε κτίριο του Δήμου το οποίο 
θα διαμορφωθεί και θα εξοπλιστεί κατάλληλα. 

Το Νομικό Πρόσωπο διοικείται από επταμελές (7μελές) 
Διοικητικό Συμβούλιο που αποτελείται από τους: 

1. Το Δήμαρχο ή τον αναπληρωτή του ή άλλο μέλος αι¬ 
ρετό ή μη που ορίζει ο Δήμαρχος, ως Πρόεδρος. 

2. Τρεις (3) Δημοτικούς Συμβούλους (δύοτηςπλειοψη- 
φίας και ένατης μειοψηφίας) με τους αναπληρωματικούς 
τους, οι οποίοι ορίζονται από το Δημοτικό Συμβούλιο. 

3. Τρεις (3) κατοίκους του Δήμου ή εκπροσώπους Φο¬ 
ρέων (Δημότες του Δήμου) που διακρίνονται για την κα¬ 
τάρτιση, τη συμμετοχή και την δραστηριότητα στον το¬ 
μέα του πολιτισμού γενικότερα οι οποίοι ορίζονται από το 
Δημοτικό Συμβούλιο με τους αναπληρωματικούς τους. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει με την εγκατά¬ 
σταση των νέων μελών. 

Το Διοικητικό Συμβούλιο ορίζει τον αντιπρόεδρό του 
από τα μέλη του στην πρώτη του συνεδρίαση. 

Το Νομικό Πρόσωπο εκπροσωπείται στα δικαστήρια και 
σε κάθε αρχή από τον Πρόεδρο και όταν αυτός απουσιά¬ 
ζει ή κωλύεται από τον Αντιπρόεδρο. 

Το συνιστώμενο Νομικό Πρόσωπο καθίσταται καθολι¬ 
κός διάδοχος ως προς τα δικαιώματα καιτις υποχρεώσεις 
του καταργούμενου Πνευματικού Πολιτιστικού Κέντρου. 

Το Διοικητικό Συμβούλιο καταρτίζει τον Κανονισμό Λει¬ 
τουργίας του Νομικού Προσώπου ο οποίος εγκρίνεται 
από το Δημοτικό Συμβούλιο. 

Το Διοικητικό Συμβούλιο καταρτίζει τον Οργανισμό 
Εσωτερικής Υπηρεσίας (ΟΕΥ) του Νομικού Προσώπου ο 
οποίος εγκρίνεται από το Δημοτικό Συμβούλιο. Από την 
παρούσα απόφαση προκαλείται δαπάνη σε βάρος του 
προϋπολογισμού του Δήμου Νεάπολης ύψους 45.000 € 
ετησίως οικονομικού έτους 2005 και εφεξής δεδομένου 
ότι η λειτουργία του παρόντος Νομικού Προσώπου θα αρ¬ 
χίσει μετά τη δημοσίευση στο ΦΕΚ, ήτοι από το οικονομι¬ 
κό έτος 2005. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αγ. Νικόλαος, 15 Οκτωβρίου 2004 

Με εντολή Γενικού Γραμματέα Περιφέρειας 
Ο Γενικός Διευθυντής 
ΜΗΝΑΣ ΑΝΤΩΝΑΚΑΚΗΣ 
-♦- 

(5) 

Χορήγηση άδειας άσκησης επαγγέλματος Κοινωνικού Λει¬ 
τουργού στην ΓΙΑΝΝΑΚΟΥ ΑΛΕΞΑΝΔΡΑ του Χριστοφά. 

Ο ΝΟΜΑΡΧΗΣ ΑΘΗΝΩΝ 

Με την 4937/4.10.2004 απόφαση του Νομάρχη Αθηνών, 
χορηγείται στην ΓΙΑΝΝΑΚΟΥ ΑΛΕΞΑΝΔΡΑ του Χριστοφά 
άδεια άσκησης επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχη 
ΛΕΩΝΙΔΑΣ ΑΝΩΜΕΡΙΤΗΣ 


( 6 ) 

Χορήγηση άδειας άσκησης επαγγέλματος Κοινωνικού 
Λειτουργού στην ΜΠΑΚΟΥ ΑΘΗΝΑ του Γεωργίου. 

Ο ΝΟΜΑΡΧΗΣ ΑΘΗΝΩΝ 

Με την 5176/12.10.2004 απόφαση του Νομάρχη Αθη¬ 
νών, χορηγείται στην ΜΠΑΚΟΥ ΑΘΗΝΑ του Γεωργίου 
άδεια άσκησης επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχη 
ΛΕΩΝΙΔΑΣ ΑΝΩΜΕΡΙΤΗΣ 


Χορήγηση άδειας άσκησης επαγγέλματος Κοινωνικού 
Λειτουργού στον ΖΑΡΟΚΩΣΤΑ ΣΤΑΜΑΤΙΟ του Κων¬ 
σταντίνου. 

Ο ΝΟΜΑΡΧΗΣ ΑΘΗΝΩΝ 

Με την 5111/12.10.2004 απόφαση του Νομάρχη Αθη¬ 
νών, χορηγείται στον ΖΑΡΟΚΩΣΤΑ ΣΤΑΜΑΤΙΟ του Κων¬ 
σταντίνου άδεια άσκησης επαγγέλματος Κοινωνικού Λει¬ 
τουργού. 

Ο Νομάρχης κ.α.α. 

Ο Βοηθός Νομάρχη 
ΛΕΩΝΙΔΑΣ ΑΝΩΜΕΡΙΤΗΣ 

-♦- ( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στηνΤΣΩΛΗ ΒΑΣΙΛΙΚΗ του Ελευθερίου. 

Ο ΝΟΜΑΡΧΗΣ ΑΘΗΝΩΝ 

Με την 5170/12.10.2004 απόφαση του Νομάρχη Αθη¬ 
νών, χορηγείται στην ΤΣΩΛΗ ΒΑΣΙΛΙΚΗ του Ελευθερίου 
άδεια άσκησης επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχη 
ΛΕΩΝΙΔΑΣ ΑΝΩΜΕΡΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







